এবার জম্মু কাশ্মীর পুলিশের পক্ষ থেকে গ্রহণ কড়া হল কড়া পদক্ষেপ! জঙ্গিদের খোঁজ দিতে পারলে মিলবে কয়েক লক্ষ টাকা

ওয়েব ডেস্ক: পহেলগাঁওয়ে (Pahalgam) জঙ্গি হামলায় এবার কড়া পদক্ষেপ গ্রহণ করল জম্মু কাশ্মীর পুলিশ! পহেলগাঁওয়ের হত্যালীলায় জড়িত জঙ্গিদের খোঁজ পেতে পুরস্কার ঘোষণা করল জম্মু এবং কাশ্মীর পুলিশ (Jammu Kashmir Police)।

জঙ্গিনিধন অভিযানে সাহায্য হওয়ার মতো কোনও তথ্য দিয়ে কেউ সহায়তা করলে তাঁকে ২০ লক্ষ টাকা পুরস্কার দেওয়া হবে।

সন্দেহভাজনদের খোঁজ পেতে ইতিমধ্যেই জম্মু কাশ্মীর পুলিশের পক্ষ থেকে সাধারণ বাসিন্দাদেরও সাহায্য চাওয়া হয়েছে। পাশাপাশি, এফআইআর রুজু করা হয়েছে অনন্তনাগ জেলার পহেলগাঁও থানায়।

ইতিমধ্যেই জম্মু কাশ্মীর পুলিশের পক্ষ থেকে পোস্টার রিলিজ করে এই আবেদন করা হয়েছে।

আরও পড়ুন: পহেলগাঁও কাণ্ডে কড়া জবাব ভারতের

উল্লেখ্য, পহেলগাঁও কাণ্ডে ইতিমধ্যেই কড়া জবাব দিয়েছে ভারত। বন্ধ করা হয়েছে সমস্তরকম পাক দূতাবাস। সিন্ধু জলবন্টন চুক্তি কার্যকর না রাখার সিদ্ধান্ত গ্রহণ করা হল। আটারি বর্ডার চেকপস্ট বন্ধের সিদ্ধান্ত ভারতের। ভারতে থাকা সব পাক নাগরিকদের আগামী ৪৮ ঘন্টার মধ্যে ভারত ছাড়ার নির্দেশ দেওয়া হয়েছে।

জম্মু এবং কাশ্মীরের পহেলগাঁওয়ে হত্যালীলার দ্রুত জবাব দেওয়া হবে। নয়াদিল্লির তরফে সেই আশ্বাস দেওয়া হয়েছিল দেশবাসীকে। বুধবার সন্ধ্যায় প্রধানমন্ত্রী নরেন্দ্র মোদীর বাসভবনে জরুরি বৈঠক সারল কেন্দ্রীয় মন্ত্রিসভার নিরাপত্তা সংক্রান্ত কমিটি (সিসিএস)। প্রায় আড়াই ঘণ্টা ধরে চলে বৈঠক। তারপরই বড় সিদ্ধান্তের কথা জানালেন ভারতের বিদেশ সচিব বিক্রম মিশ্রি।
কী কী জানালেন তিনি?

-ভিসা দেওয়া হবে না পাক নাগরিকদের
-আটারি -ওয়াঘা সীমান্ত বন্ধ। যাঁরা ইতিমধ্যে এ দেশে প্রবেশ করেছেন, তাঁরা ১ মে-র মধ্যে ফিরে যেতে পারবেন
-ভারতে বন্ধ হচ্ছে পাক দূতাবাস
-সিন্ধু জল সমঝতা বাতিল
-ভারতে থাকা পাক নাগরিকদের ৪৮ ঘন্টার মধ্যে দেশ ছাড়তে হবে।

আজ প্রতিরক্ষামন্ত্রী রাজনাথ সিং সাংবাদিক বৈঠক করেন, এবং সেখান থেকে সাফ জানিয়ে দেন ‘শীঘ্রই জম্মু ও কাশ্মীরের পহেলগাঁও জঙ্গি হামলার উপযুক্ত জবাব দেবে ভারত।’ আর সেই জবাবই দেওয়া হল। প্রধানমন্ত্রী নরেন্দ্র মোদির বাসভবনে বিকেলবেলা জরুরি বৈঠকের ডাক দেওয়া হয়। কেন্দ্রীয় মন্ত্রিসভার নিরাপত্তা সংক্রান্ত কমিটির উচ্চপর্যায়ের বৈঠক হয়। আর বৈঠকের পরেই একগুচ্ছ সিদ্ধান্ত গ্রহণ করা হয়। যেখানে কার্যত সবরকম পাকিস্তানি দূতাবাস বন্ধের নির্দেশ দেওয়া হয়। সাংবাদিক বৈঠক করে জানালেন বিক্রম মিশ্রি।

আর এবার জম্মু কাশ্মীরের তরফ থেকেও জারি করা হল জঙ্গিনিধন অভিযানে ২০ লক্ষ টাকা পুরস্কার দেওয়ার কথা।

দেখুন অন্য খবর

The post এবার জম্মু কাশ্মীর পুলিশের পক্ষ থেকে গ্রহণ কড়া হল কড়া পদক্ষেপ! জঙ্গিদের খোঁজ দিতে পারলে মিলবে কয়েক লক্ষ টাকা first appeared on KolkataTV.