দিল্লির কাণ্ডের সূত্র ধরেই আরও এক মহিলা চিকিৎসক আটক

ওয়েবডেস্ক-  দিল্লি (Delhi) বিস্ফোরণ কাণ্ড সাম্প্রতিক সময় গোটা দেশকে নাড়িয়ে দিয়েছে। এক ভয়ের বাতাবরণ বিরাজ করছে। দিল্লি কাণ্ডে সামনে এসেছে ‘হোয়াইট কলার মডিউল’ (white-collar Module)। এবার আরও এক মহিলাকে জিজ্ঞাবাসের জন্য আটক করল পুলিশ।

হরিয়ানার (Haryana) ওই তরুণী চিকিৎসক দক্ষিণ কাশ্মীরের এক সরকারি মেডিক্যাল কলেজে কর্মরত। তাকে জিজ্ঞাসাবাদ করছে জম্মু কাশ্মীর পুলিশ (Jammu Kashmir Police)। হরিয়ানার রোহতকের বাদিন্দা এই তরুণী চিকিৎসকের নাম প্রিয়াঙ্কা শর্মা। জম্মু-কাশ্মীর পুলিশ অনন্তনাগের মালাকনাগ এলাকায় ওই চিকিৎসকের ভাড়া বাড়িতে তল্লাশি চালায়। এর পর তাঁকে আটক করা হয়েছে। এই তরুণী চিকিৎসক অনন্তনাগের জিএসসি-তে কর্মত। তার ভাড়া বাড়ি থেকে একটি মোবাইল ফোন ও সিম উদ্ধার হয়েছে। দিল্লির বিস্ফোরণের ঘটনার তদন্তের সূত্র ধরেই হরিয়ানার রোহতকের বাসিন্দা চিকিৎসক প্রিয়াঙ্কা শর্মার (Priyanka Sharma) নাম সামনে আসে।

আরও পড়ুন – দিল্লির ঘটনায় এবার প্রকাশ্যে আরও একটি ভিডিয়ো!

‘হোয়াইট কলার টেরর মডিউল’-এর সঙ্গে যুক্ত ছিলেন হরিয়ানার এই চিকিৎসক? প্রিয়াঙ্কা শর্মা নামে হরিয়ানার এই চিকিৎসক দক্ষিণ কাশ্মীরের একটি সরকারি মেডিক্যাল কলেজে কর্মরত ছিলেন। জিজ্ঞাসাবাদের জন্য আটক করেছেন তদন্তকারীরা।

দিল্লির লালকেল্লা সংলগ্ন মেট্রো স্টেশনের কাছে  আত্মঘাতী বিস্ফোরণের জন্য বেছে নেওয়া হয়েছিল চিকিৎসক উমর-উন-নবিকে। এই কাণ্ডে অপর অভিযুক্ত চিকিৎসক মুজাম্মিল আহমেদ। অপর এক অভিযুক্ত নাম শাহিন শাহিদ, জইশের মহিলা গোষ্ঠীর প্রধান।

দিল্লি বিস্ফোরণ কাণ্ডে ১৩ জন প্রাণ হারিয়েছেন। তদন্ত যত গভীরে যাচ্ছে, ততই যোগসূত্রের তথ্য সামনে আসছে। দিল্লি কাণ্ডে জড়িয়ে নাম বাংলার নামও। মুর্শিদাবাদ, নদিয়া, কোচবিহারে তল্লাশি অভিযান চালিয়েছে এনআইএ।

দেখুন আরও খবর-